作者:薛昂夫
標題:梁州第七・一兩個鶯儔燕侶，五七雙蝶使蜂媒。窖來寬也稱遊人戲。眼孔
內容:大劉晨未識，腳步長杜甫先迷。畫幀上香銷粉滴，鏡奩中綠暗紅稀。唾津兒浸滿盆池，手心兒擎得起屏石。苔錢兒買不斷閒愁，花瓣兒隨手著流水，柳絲兒送不夠別離。錦堆，翠積。海棠偷足相思睡，名偏小景偏媚。賺得東君不忍歸，一撮兒芳菲。